Alia Bhatt

Alia Bhatt (Londres, Erresuma Batua, 1993ko martxoaren 15a) indiar jatorria duen aktore britaniarra da, Bollywood pelikuletan parte hartzegatik oso ezaguna. Mahesh Bhatt zinemagilearen eta Soni Razdan aktorearen alaba da, eta Student of the Year (2012) filmean debuta egin zuen. Geroago, goraipamenak lortu zituen Imtiaz Ali zuzendariaren Highway (2014) filmean eta 2 States (2014) drama erromantikoan egindako antzezpenengatik.

Biografia 
Bhatt 1993ko martxoaren 15ean jaio zen Londresen. Mahesh Bhatt zuzendariaren eta Soni Razdan aktorearen alaba da. Bere aita Gujaratekoa da eta bere ama Kaxmir-alemaniar jatorrikoa. Bhattek ahizpa nagusiago bat du, Shaheen (1988an jaioa) eta bi nebaorde, Pooja Bhatt eta Rahul Bhatt. Emraan Hashmi aktorea eta Mohit Bhatt zuzendaria bere aitaren aldeko lehengusuak dira, eta Mukesh Bhatt produktorea, bere osaba.

2018an Ranbir Kapoor aktorearekin harreman bat hasi zuen, Brahmāstra (2022) filmean paper protagonistak izan eta gero. 2022ko apirilaren 14an ezkondu ziren Mumbai-en ospatu zuten zeremonia pribatu batean. 2022ko ekainean gurasoak izango zirela esan zuten, eta azaroan haien alaba jaio zen.

Filmografia

Kanpo estekak 

Erresuma Batuko aktoreak
Londrestarrak